Marvel Cinematic Universe: Neljäs vaihe

**Neljäs vaihe** () on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Neljänteen vaiheeseen kuuluu seitsemän elokuvaa, kahdeksan Disney+-sarjaa ja kaksi Disney+-spesiaalia. Neljäs vaihe alkoi tammikuussa 2021 sarjalla *[[WandaVision]]*, kun taas elokuvista julkaistiin ensimmäisenä *[[Black Widow (vuoden 2021 elokuva)|Black Widow]]* heinäkuussa 2021. Vaihe päättyi marraskuun 2022 lopulla Disney+-spesiaaliin *[[The Guardians of the Galaxy Holiday Special]]*. Kevin Feige oli mukana kaikkien vaiheen elokuvien tuottajana ja kaikkien sarjojen ja televisiospesiaalien vastaavana tuottajana. Hänen lisäkseen Amy Pascal oli mukana tuottamassa *[[Spider-Man: No Way Home]]a*, joka oli Marvel Studiosin ja Columbia Picturesin yhteistuotanto, kun taas Marvel Studiosin johtajiin kuuluneet Jonathan Schwartz, Nate Moore ja Brad Winderbaum olivat mukana tuottamassa joitakin vaiheen muista elokuvista.

Edellisten vaiheiden elokuvien päänäyttelijöistä Tom Holland, Benedict Cumberbatch, Chris Hemsworth palasivat näyttelemään Peter Parkeria / Hämähäkkimiestä, Stephen Strangea / Tohtori Outoa ja Thoria. Lisäksi edellisen vaiheiden elokuvien sivunäyttelijöistä Natasha Romanoffia / Mustaa Leskeä aiemmin näytellyt Scarlett Johansson esiintyi ensimmäistä ja viimeistä kertaa pääroolissa, ja Letitia Wright palasi näyttelemään uudeksi Mustaksi Pantteriksi ryhtyvää Shuria. Uutena sivunäyttelijänä liittyi Florence Pugh, joka näyttelee Yelena Belovaa. Elizabeth Olsen, Paul Bettany, Anthony Mackie, Sebastian Stan, Tom Hiddleston, Jeremy Renner ja Chris Pratt palasivat Disney+-sarjoihin ja -spesiaaleihin näyttelemään Wanda Maximoffia / Purppuranoitaa, Visionia, Sam Wilsonia / Haukkaa, Bucky Barnesia / Talvisotilasta, Lokia, Clint Bartonia / Haukansilmää ja Peter Quilliä / Tähtilordia.

Uusina päänäyttelijöinä MCU:hun liittyvät elokuvien puolella Simu Liu ja Gemma Chan, jotka näyttelevät Xu Shang-Chi’tä ja Sersiä. Disney+-sarjojen ja Disney+-spesiaalien puolella uusiksi näyttelijöiksi liittyivät Hailee Steinfeld, Oscar Isaac, Iman Vellani, Tatiana Maslany ja Gael García Bernal, jotka näyttelivät Kate Bishopia, Marc Spectoria / Steven Grantia / Kuuritaria / Herra Knightia, Kamala Khania / Neiti Ihmettä, Jennifer Waltersia / Hulktarta ja Jack Russellia / Ihmissutta yössä. Jeffrey Wright ääninäytteli animaatiosarjan *[[What If...? (animaatiosarja)|What If...?]]* kertojaa Seuraajaa, ja Vin Diesel palaa ääninäyttelemään Grootia lyhytelokuvasarjaan *[[I Am Groot]]*. Lisäksi, Benedict Wong on esiintynyt sivunäyttelijänä useissa neljännen vaiheen projekteissa.

Neljäs vaihe on myös yhdessä viidennen vaiheen ja kuudennen vaiheen ohella osa Multiversumi-saagaa.

## Elokuvat




### ''Black Widow'' (2021)

Lainsuojattomaksi päätynyt Natasha Romanoff joutuu kohtaamaan uudelleen menneisyytensä haamut.

Tutkittuaan Mustan Lesken menneisyyttä *Age of Ultronissa* Kevin Feige ilmaisi haluavansa tutkia sitä lisää hahmon omassa sooloelokuvassa. Tammikuussa 2018 Jac Schaeffer palkattiin tekemään elokuvalle käsikirjoitus. Heinäkuussa Cate Shortland palkattiin ohjaajaksi ja Johanssonin vahvistettiin palaavan Natasha Romanoffin / Mustan Lesken rooliin. Helmikuussa 2019 Ned Benson palkattiin tekemään uusi käsikirjoitus. Schaeffer ja Benson saivat krediitin elokuvan tarinasta, kun taas Eric Pearson kreditoitiin käsikirjoittajaksi. Kuvaukset alkoivat Norjassa ja Yhdistyneessä kuningaskunnassa toukokuussa 2019 ja päättyivät Maconissa lokakuussa 2019. *Black Widow* julkaistiin maailmanlaajuisesti Lontoossa, Los Angelesissa, Melbournessa ja New Yorkissa 29. kesäkuuta 2021, ja Pohjois-Amerikassa 9. heinäkuuta 2021. Se julkaistiin 9. heinäkuuta myös katsottavaksi Disney+:aan Premier Access -lisämaksulla.

Elokuva sijoittuu ennen *[[Captain America: Civil War]]in* (2016) loppukohtausta. William Hurt palasi aiemmista MCU-elokuvista Thaddeus Rossin rooliin. Julia Louis-Dreyfus, joka näytteli Valentina Allegra de Fontainea Disney+-sarjassa *[[The Falcon and the Winter Soldier]]* (2021), palasi kreditoimattomana rooliinsa *Black Widow’n* lopputekstikohtauksessa, joka johdattaa Florence Pugh’n näyttelemän Yelena Belovan esiintymiseen sarjassa *[[Hawkeye (minisarja)|Hawkeye]]* (2021). Lisäksi Jeremy Renner tekee kreditoimattoman äänicameon aiemmista MCU-medioista tutussa roolissaan Clint Bartonina / Haukansilmänä, minkä lisäksi elokuvassa nähdään myös hahmoa esittävä kuva.

### ''Shang-Chi and the Legend of the Ten Rings'' (2021)

Shang-Chi joutuu kohtaamisiin rikollisjärjestö Kymmenen Renkaan sekä menneisyytensä kanssa.

Joulukuussa 2018 Marvel palkkasi amerikankiinalaisen Dave Callahamin käsikirjoittamaan Shang-Chistä kertovan elokuvan, joka tulisi samalla olemaan Marvelin ensimmäinen aasialaisvetoinen elokuva ja jolle Marvel etsi aasialaista tai amerikanaasialaista ohjaajaa. Maaliskuussa 2019 Destin Daniel Cretton palkattiin elokuvan ohjaajaksi. Vuoden 2019 San Diego Comic-Con Internationalissa elokuvan viralliseksi nimeksi paljastettiin *Shang-Chi and the Legend of the Ten Rings*. Lisäksi Simu Liun paljastettiin olevan valittu Shang-Chin näyttelijäksi ja Tony Leung oli valittu näyttelemään Xu Wenwu’ta, todellista Mandariiniä. Kuvaukset alkoivat helmikuussa 2020, mutta keskeytyivät väliaikaisesti maaliskuussa koronaviruspandemian vuoksi. Tuotanto jatkui heinäkuun lopussa ja päättyi lokakuussa. Kuvaukset sijoittuivat Australiaan ja San Franciscoon. Huhtikuussa 2021 Crettonin ja Andrew Lanhamin paljastettiin olevan kreditoitu käsikirjoittajiksi Callahamin kanssa. *Shang-Chi and the Legend of the Ten Rings* julkaistiin maailmanlaajuisesti Los Angelesissa 16. elokuuta 2021 ja Pohjois-Amerikassa 3. syyskuuta 2021.

Elokuva sijoittuu *n* (2019) tapahtumien jälkeen, hautojenlakaisujuhlan aikaan eli huhtikuun 2024 alkuun. Benedict Wong palasi edellisistä MCU-elokuvista näyttelemään rooliinsa Wongia, minkä lisäksi Ben Kingsley palasi Trevor Slatteryn, Mandariinina esiintyneen huijarinäyttelijän, rooliin elokuvasta *[[Iron Man 3]]* (2013) ja Marvel One-Shot -lyhytelokuvasta *[[Marvel One-Shots#All Hail the King (2014)|All Hail the King]]* (2014). Terroristijärjestö Kymmenen Rengasta on esiintynyt aiemmin, tai siihen on viitattu *Iron Man 3:n* ja *All Hail the Kingin* lisäksi myös elokuvissa *[[Iron Man (elokuva)|Iron Man]]* (2008), *[[Iron Man 2]]* (2010),  ja *[[Ant-Man]]* (2015). Tim Roth teki kreditoimattoman paluun Kuvotuksen rooliin elokuvasta *[[The Incredible Hulk]]* (2008). Lopputekstien välissä näytetyssä kohtauksessa Brie Larson ja Mark Ruffalo tekevät kreditoimattomat cameoesiintymiset aiemmista MCU-elokuvista tutuissa rooleissaan Carol Danversinä / Kapteeni Ihmeenä ja Bruce Bannerinä.

### ''Eternals'' (2021)

Ikuiset, celestiaalien luoma rotu, on 7 000 vuoden ajan suojellut Maata ilkeiltä deviaaneilta.

Huhtikuussa 2018 Marvel oli tavannut lukuisia käsikirjoittajia luonnostelemaan elokuvaa ikuisten rodusta. Kuukautta myöhemmin Kaz ja Ryan Firpo palkattiin projektin käsikirjoittajiksi. Syyskuun lopussa Marvel palkkasi Chloé Zhaon elokuvan ohjaajaksi, ja hän sai myös käsikirjoituskrediitin yhdessä Patrick Burleigh’n ja Firpojen kanssa. Kuvaukset alkoivat heinäkuussa 2019 juuri ennen San Diego Comic-Con Internationalia ja päättyivät helmikuussa 2020, sijoittuen Englantiin ja Kanariansaarille. San Diego Comic-Conissa paljastettiin, että Richard Madden, Kumail Nanjiani, Lia McHugh, Brian Tyree Henry, Lauren Ridloff, Don Lee, Salma Hayek ja Angelina Jolie näyttelevät elokuvassa Ikarista, Kingoa, Spritea, Phastosta, Makkaria, Gilgameshiä ja Ajakia ja Thenaa. Kuukausi myöhemmin D23 Expo -messuilla Gemma Chanin ja Barry Keoghanin paljastettiin näyttelevän elokuvassa Sersiä ja Druigia. *Eternals* julkaistiin maailmanlaajuisesti Los Angelesissa 18. lokakuuta 2021 ja Pohjois-Amerikassa 5. marraskuuta 2021.

Elokuva sijoittuu *The Falcon and the Winter Soldierin* ja *[[Spider-Man: Far From Home]]n* (2019) tapahtumien välille, vuoteen 2024, sekä 6–8 kuukautta *Avengers: Endgamen* tapahtumien jälkeen. Lopputekstien välissä näytetyssä kohtauksessa Harry Styles näytteli Thanoksen veljeä Erosta / Tähtikettua ja Patton Oswalt ääninäytteli Pip-peikkoa, kun taas lopputekstien jälkeen näytetyssä kohtauksessa kuultiin Mahershala Alin näyttelemän Eric Brooksin / Bladen ääni, ennen hahmon esiintymistä omassa elokuvassaan *[[Blade (tuleva elokuva)|Blade]]*.

### ''Spider-Man: No Way Home'' (2021)

Mysterion paljastettua Peter Parkerin olevan Hämähäkkimies, Peter pyytää apua Stephen Strangelta, mutta tulevatkin tuoneeksi Hämähäkkimiestä jahtaavia vihollisia muista universumeista.

Huhtikuussa 2017 ilmoitettiin, että kolmas *Spider-Man* -elokuva oli suunnitteilla. Holland kertoi, että elokuva sijoittuisi Parkerin neljänteen high school -vuoteen. Heinäkuussa 2019 Kevin Feige kertoi, että tulevat tarinat Peter Parkerista olisivat sellaisia, mitä ei ollut ennen tehty elokuvaksi, johtuen *Far From Homen* lopputekstien välissä nähdyn kohtauksen juonenkäänteestä. Elokuussa 2019 *Deadline Hollywood* raportoi, etteivät Disney ja Sony päässeet uuteen sopimukseen Marvel Studiosin ja Feigen osuudesta myöhempien Hämähäkkimies-elokuvien tuottamiseen, mutta syyskuussa Sony Pictures Entertainment ja The Walt Disney Studios paljastivat, että Marvel Studios ja Feige tuottaisivat yhdessä vielä kolmannen elokuvan, Hollandin palatessa rooliinsa. Sony oli jo siihen aikaan palkannut *Far From Homen* käsikirjoittajat Chris McKennan ja Erik Sommersin työstämään jatko-osaa. Kesäkuussa 2020 Jon Wattsin vahvistettiin palaavan ohjaajaksi. Kuvaukset alkoivat New Yorkissa lokakuussa 2020, ennen kuin siirtyivät Trilith Studiosin tiloihin Atlantaan myöhemmin saman kuukauden aikana. Elokuvan virallinen nimi paljastettiin helmikuussa 2021, ja kuvaukset päättyivät maaliskuun lopulla. Pascal kuvailee elokuvaa ”*Homecoming*-trilogian loppuhuipentumaksi”. *Spider-Man: No Way Home* julkaistiin maailmanlaajuisesti Fox Village Theatressa, Los Angelesissa, 13. joulukuuta 2021 ja Pohjois-Amerikassa 17. joulukuuta 2021.

Elokuvan tapahtumat alkavat heti *Spider-Man: Far From Homen* tapahtumien jälkeen ja jatkuvat vuoden 2024 lopulle, ja vaikuttavat myös *[[Doctor Strange in the Multiverse of Madness]]in* (2022) tapahtumiin. Benedict Cumberbatch ja Benedict Wong palasivat aiemmista MCU-elokuvista näyttelemään Stephen Strangea / Tohtori Outoa ja Wongia. Se myös muodostaa yhteyden MCU:n sekä aiempien Hämähäkkimies-elokuvasarjojen välille: Tobey Maguire ja Andrew Garfield, Hämähäkkimiehen edelliset näyttelijät Sam Raimin ''Hämähäkkimies''-elokuvatrilogiasta ja Marc Webbin ''The Amazing Spider-Man'' -elokuvista, palasivat rooleihinsa, kuten myös Willem Dafoe, Alfred Molina ja Thomas Haden Church, jotka näyttelivät Norman Osbornia / Vihreää Menninkäistä, Otto Octaviusta / Tohtori Mustekalaa ja Flint Markoa / Hiekkamiestä Raimin elokuvissa, sekä Rhys Ifans ja Jamie Foxx, jotka näyttelivät Curt Connorsia / Liskoa ja Max Dillonia / Elektroa Webbin elokuvissa. Charlie Cox palasi Marvel Televisionin Netflix-sarjoista Matt Murdockin rooliin. Sony’s Spider-Man Universessa näyttelevä Tom Hardy teki kreditoimattoman cameoesiintymisen Eddie Brockina / Venomina elokuvan lopputekstien välissä näytetyssä kohtauksessa.

### ''Doctor Strange in the Multiverse of Madness'' (2022)

Stephen Strange päätyy matkustamaan halki multiversumin suojallakseen America Chavezia, joka osaa avata portaaleja minne tahansa, Wanda Maximoffilta.

Joulukuussa 2018 Scott Derrickson oli viimeistellyt sopimuksensa *Doctor Strangen* jatko-osan ohjaamisesta. Marvel alkoi etsiä elokuvalle käsikirjoittajaa, suunnitelmanaan aloittaa kuvaukset vuoden 2020 alussa ja Benedict Cumberbatchin palatessa näyttelemään Stephen Strangea. Virallinen nimi paljastettiin vuoden 2019 San Diego Comic-Con Internationalissa, ja samalla paljastettiin, että Elizabeth Olsen näyttelee myös elokuvassa. Tammikuussa 2020 Marvel ja Derrickson ilmoittivat, ettei hän luovien erimielisyyksien vuoksi ohjaisikaan elokuvaa, mutta olisi yhä mukana vastaavana tuottajana. Helmikuussa Sam Raimi osallistui neuvotteluihin ryhtymisestä ja Disney+-sarja *[[Loki (televisiosarja)|Lokin]]* pääkäsikirjoittaja Michael Waldron liittyi elokuvaan käsikirjoittajaksi. Raimi vahvisti huhtikuussa 2020 tulleensa valituksi elokuvan uudeksi ohjaajaksi. Kuvaukset alkoivat Lontoon lähellä marraskuun 2020 lopulla. Kuvaukset keskeytettiin tammikuussa 2021 koronaviruspandemian vuoksi. Tuotanto jatkui maaliskuussa, ja päättyi Somersetissä huhtikuussa 2021. *Doctor Strange in the Multiverse of Madness* julkaistiin maailmanlaajuisesti Hollywoodissa 2. toukokuuta 2022 ja Pohjois-Amerikassa 6. toukokuuta 2022.

Elokuvan tapahtumat sijoittuvat *Spider-Man: No Way Homen* tapahtumien jälkeen. Elizabeth Olsen palasi edellisistä MCU-elokuvista näyttelemään Wanda Maximoffia / Purppuranoitaa, elokuvan toimiessa jatkona hänen tarinalleen Disney+-sarjasta *[[WandaVision]]* (2021), Julian Hilliardin ja Jett Klynen palatessa näyttelemään Maximoffin poikia, Billyä ja Tommya. Elokuvassa esiintyy myös vanhoja ja uusia hahmoja vaihtoehtoisesta universumista, jossa nämä muodostavat järjestön nimeltä Illuminati. Illuminatin jäsenistä Charles Xavieria / Professori X:ää näytteli Patrick Stewart (joka näytteli myös erillistä versiota hahmosta ''X-Men''-elokuvasarjassa), Peggy Carteria / Kapteeni Carteria näytteli Hayley Atwell (joka ääninäytteli toista varianttia hahmosta animaatiosarjassa *[[What If...? (animaatiosarja)|What If...?]]*), Maria Rambeauta / Kapteeni Ihmettä näytteli Lashana Lynch (joka näytteli MCU:n pääaikajanan supervoimatonta versiota Rambeau’sta elokuvassa *[[Captain Marvel (elokuva)|Captain Marvel]]*), Blackagar Boltagonia / Mustaa Salamaa näytteli Anson Mount (joka näytteli myös erillistä versiota hahmosta Marvelin ABC-televisiosarjassa *[[Inhumans]]*), ja Ihmenelosten johtajaa Reed Richardsia / Herra Fantastista näytteli John Krasinski. Lisäksi lopputekstien välissä näytetyssä kohtauksessa Charlize Theron näytteli Cleaa.

### ''Thor: Love and Thunder'' (2022)

Thorin sisäisen rauhan etsintä keskeytyy, kun hän, Valkyyria, Korg, sekä Mahtavaksi Thoriksi tullut Jane Foster joutuvat taisteluun Gorria, Jumalten teurastajaa vastaan.

Tammikuussa 2018 Chris Hemsworth ilmaisi halunsa jatkaa Thorin näyttelijänä, vaikka sopimuksen Marvel Studiosin kanssa oli tarkoitus päättyä *Avengers: Endgamen* jälkeen. Heinäkuussa 2019 *Ragnarökin* Taika Waititi lopulta allekirjoitti sopimuksen neljännen *Thor*-elokuvan ohjaamisesta ja käsikirjoittamisesta. Vuoden 2019 San Diego Comic-Con Internationalissa paljastettiin elokuvan virallinen nimi *Thor: Love and Thunder* ja että Natalie Portman palaisi näyttelemään Jane Fosteria, joka saisi elokuvassa Thorin voimat, aivan kuten Russell Dautermanin ja Jason Aaronin sarjakuvassa *The Mighty Thor*. Helmikuussa 2020 Jennifer Kaytin Robinson palkattiin työstämään elokuvan käsikirjoitusta yhdessä Waititin kanssa. Kuvaukset alkoivat Australiassa tammikuussa 2021 ja päättyivät kesäkuussa. *Thor: Love and Thunder* julkaistiin maailmanlaajuisesti 23. kesäkuuta 2022, ja Pohjois-Amerikassa 8. heinäkuuta 2022.

Elokuvan tapahtumat sijoittuvat *Avengers: Endgamen* tapahtumien jälkeen, kahdeksan ja puoli vuotta sen jälkeen, kun Thor ja Foster erosivat. Galaksin Vartijat tekivät esiintymisen elokuvassa, Chris Prattin, Pom Klementieffin, Dave Bautistan, Karen Gillanin, Vin Dieselin ja Bradley Cooperin palatessa Peter Quillin / Tähtilordin, Mantiksen, Draxin, Nebulan, Grootin, ja Rocketin rooleihin. Lisäksi Sean Gunn palasi Kraglin Obfonterin rooliin.

### ''Black Panther: Wakanda Forever'' (2022)

T’Challan kuoleman jälkeen Wakandan johtajien on suojeltava maataan useilta uhilta, myös Talokanin merenalaiselta valtakunnalta.

Lokakuussa 2018 Ryan Coogler oli viimeistellyt sopimuksensa *Black Pantherin* jatko-osan ohjaamisesta ja käsikirjoittajamisesta. Joe Robert Cole palasi myös toiseksi käsikirjoittajaksi. Feige vahvisti vuoden 2019 San Diego Comic-Con Internationalissa elokuvan olevan kehityksessä. Kuukausi myöhemmin D23 Expo -messuilla elokuvan paljastettiin jatko-osan työnimeksi *Black Panther II*. Chadwick Boseman, Mustan Pantterin näyttelijä, kuoli elokuussa 2020 paksusuolen syöpään, ja Marvel Studios päätti, ettei valitse hahmolle uutta näyttelijää. Muiden näyttelijöiden paluu vahvistettiin myöhemmin samana vuonna marraskuussa,, Letitia Wrightin ollessa elokuvan uusi pääosan esittäjä Shurin roolissa. Elokuvan virallinen nimi *Black Panther: Wakanda Forever* paljastettiin toukokuussa 2021. Kuvaukset alkoivat Pinewood Studiosin tiloissa, Atlantassa, kesäkuussa 2021. Kuvaukset kestivät marraskuuhun 2021 asti, jolloin kuvaukset menivät tauolle. Kuvaukset jatkuivat jälleen tammikuussa 2022. Kuvaukset sijoittuivat myös Bostoniin, Worcesteriin sekä Brunswickiin, kunnes ne päättyivät Puerto Ricossa maaliskuussa 2022. *Black Panther: Wakanda Forever* julkaistiin maailmanlaajuisesti 26. lokakuuta 2022, ja Pohjois-Amerikassa 11. marraskuuta 2022.

Elokuvan tapahtumat sijoittuvat *Spider-Man: No Way Homen* tapahtumien jälkeen. Dominique Thorne näytteli Riri Williamsia, ennen esiintymistään Disney+-sarjan *[[Ironheart (minisarja)|Ironheart]]* pääosassa. Lisäksi Julia Louis-Dreyfus palasi aiemmista MCU-medioista näyttelemään Valentina Allegra de Fontainea, joka on nyt CIA:n johtaja.

## Televisiosarjat

Kaikki neljännen vaiheen televisiosarjat julkaistiin Disney+:aan.



### ''WandaVision'' (2021)

Wanda Maximoff ja Vision asettuvat asumaan naapurustoon nimeltä Westview, joka muistuttaa television tilannekomediasarjojen tapahtumapaikkaa.

Syyskuussa 2018, kun Disney+-minisarjoista raportoitiin, Elizabeth Olsenin odotettiin palaavan yhteen niistä näyttelemään Wanda Maximoffia / Purppuranoitaa. Lokakuun lopussa Paul Bettanyin näyttelemä Vision esiintyy sarjassa tärkeässä roolissa, sarjan tutkiessa Wandan ja Visionin välistä suhdetta. Tammikuussa 2019 Jac Schaeffer palkattiin käsikirjoittamaan sarjan ensimmäinen jakso sekä toimimaan sarjan päkäsikirjoittajana ja vastaavana tuottajana. Sarjan virallinen nimi paljastettiin huhtikuussa 2019 ja lisäksi vahvistettiin Olsenin ja Bettanyn paluut rooleihinsa. Sarjassa myös paljastetaan kuinka Wanda saa Purppuranoidan nimen. Sarjan kuvaukset alkoivat lokakuussa 2019, Matt Shakmanin ohjatessa sarjan kaikki jaksot. Kuvaukset keskeytettiin maaliskuussa 2020 koronaviruspandemian vuoksi, kunnes ne jatkuivat Los Angelesissa heinäkuussa 2020 ja päättyivät marraskuussa 2020. *WandaVision* koostuu yhdeksästä jaksosta, joista kaksi ensimmäistä julkaistiin 15. tammikuuta 2021 ja loput viikoittain 5. maaliskuuta 2021 asti. Sarjan on tarkoitus toimia myös alkuna trilogialle, johon kuuluvat myös *[[Agatha All Along]]*, jossa Kathryn Hahn palaa näyttelemään Agatha Harknessia ja joka julkaistaan syyskuussa 2024, osana MCU:n viidettä vaihetta; sekä *[[Vision Quest (miniseries)|Vision Quest]]*, jossa Bettany palaa näyttelemään Visionia ja julkaistaan vuonna 2026, osana MCU:n kuudetta vaihetta.

Sarjan tapahtumat sijoittuvat kolme viikkoa *Avengers: Endgamen* jälkeen ja johdattavat *[[Doctor Strange in the Multiverse of Madness]]in* (2022), jossa Wanda myös esiintyy, tapahtumiin. Teyonah Parris näytteli sarjassa aikuista versiota Monica Rambeausta, joka oli vielä lapsi esiintyessään elokuvassa *[[Captain Marvel (elokuva)|Captain Marvel]]* (2019), näyttelijänään Akira Akbar. Randall Parkin ja Kat Denningsin paljastettiin palaavan MCU-elokuvista näyttelemään Jimmy Woota ja Darcy Lewisia. Evan Peters näytteli Ralph Bohneria, miestä, joka on aivopesty luulemaan itseään Pietro Maximoffiksi, jota Aaron Taylor-Johnson näytteli elokuvassa **' (2015). Peters on aiemmin näytellyt Peter Maximoffia [[20th Century Studios|20th Century Foxin]] [[X-Men (elokuvasarja)|''X-Men''-elokuvasarjassa]]. Sarjassa tekee ensiesiintymisensä järjestö nimeltä [[S.W.O.R.D.]], ensimmäinen MCU:hun lisätty asia, jonka elokuvaoikeudet kuuluivat 20th Century Foxille ennen kuin Disney osti suurimman osan Foxin tuotannosta. Sarjassa esiintyy myös kirja [[Darkhold]], joka esiintyi aiemmin [[Marvel Television]]in sarjoissa ''[[S.H.I.E.L.D. Agentit]]'' ja ''[[Runaways (televisiosarja)|Runaways]]'', mutta erinäköisenä.

=== ''The Falcon and the Winter Soldier'' (2021) ===

[[Haukka (sarjakuvahahmo)|Sam Wilson]] ja [[Bucky Barnes]] lähtevät suorittamaan maailmanlaajuista tehtävää, jossa heidän on pärjättävä ilman [[Kapteeni Amerikka|Steve Rogersin]] apua.

Lokakuun 2018 lopussa [[Malcolm Spellman]] palkattiin käsikirjoittamaan minisarjaa, joka keskittyisi [[Anthony Mackie]]n ja [[Sebastian Stan]]in näyttelemiin hahmoihin Sam Wilson / Haukka ja Bucky Barnes / Talvisotilas. Sarja julkistettiin virallisesti huhtikuussa 2019 ja lisäksi vahvistettiin Mackien ja Stanin paluut rooleihinsa. Sarjan kuvaukset alkoivat lokakuussa 2019, [[Kari Skogland]]in ohjatessa sarjan kaikki jaksot. Kuvaukset keskeytettiin maaliskuussa 2020 koronaviruspandemian vuoksi. Tuotanto jatkui syyskuussa 2020 ja päättyi lokakuun lopussa. Sarjan juoni sijoittuu ''Avengers: Endgamen'' tapahtumien jälkeen. ''The Falcon and the Winter Soldier'' koostuu kuudesta jaksosta, joista ensimmäinen julkaistiin 19. maaliskuuta 2021 ja loput viikoittain 23. huhtikuuta 2021 asti. Sarjan tarina jatkuu elokuvassa ''[[Captain America: Brave New World]]'' (2024), jossa Sam Wilson on vihdoin ryhtynyt Kapteeni Amerikaksi.

Sarjan tapahtumat sijoittuvat kuusi kuukautta ''Avengers: Endgamen'' jälkeen. [[Emily VanCamp]], [[Florence Kasumba]], [[Georges St. Pierre]], [[Daniel Brühl]] ja [[Don Cheadle]] palasivat MCU-elokuvista [[Sharon Carter]]in, Ayon, [[Batroc|Georges Batrocin]], [[Paroni Zemo|Helmut Zemon]] ja [[Sotakone (Rautamies)|James ”Rhodey” Rhodesin]] rooleihin. [[Julia Louis-Dreyfus]] näytteli sarjassa [[Valentina Allegra de Fontaine]]a. Louis-Dreyfusin oli alun perin tarkoitus esiintyä ensin elokuvassa ''Black Widow'' ennen kuin sen ensi-iltaa siirrettiin pandemian vuoksi.

=== ''Loki'' kausi 1 (2021) ===

Vaihtoehtoisen menneisyyden variantti [[Loki (sarjakuvahahmo)|Lokista]] on paennut vuodesta 2012 [[Kosminen Kuutio#Elokuvat|Tesserakti]] mukanaan, mutta päätyy samalla [[Aikavarianssivirasto]]n jahtaamaksi.

Syyskuussa 2018 raporoitiin, että Lokiin keskittyvä minisarja oli kehitteillä. Disneyn senaikainen toimitusjohtaja [[Robert Iger|Bob Iger]] vahvisti marraskuussa, että sarja tultaisiin toteuttamaan ja että Hiddleston palaisi Lokin rooliin. Helmikuussa 2019 Michael Waldronin ilmoitettiin olevan palkattu ''Lokin'' pääkäsikirjoittajaksi. Sarjan kuvaukset alkoivat tammikuussa 2020, [[Kate Herron]]in ohjatessa ensimmäisen tuotantokauden kaikki jaksot. Kuvaukset keskeytettiin maaliskuussa koronaviruspandemian vuoksi, mutta ne jatkuivat jälleen syyskuussa 2020 Pinewood Atlanta Studiosin tiloissa ja päättyivät joulukuussa 2021. ''Lokin'' ensimmäinen tuotantokausi koostuu kuudesta jaksosta, joista ensimmäinen julkaistiin 9. kesäkuuta 2021 ja loput viikoittain 14. heinäkuuta 2021 asti. Sarjan toisen tuotantokausi tullaan julkaisemaan lokakuussa 2023, osana MCU:n [[Marvel Cinematic Universe: Viides vaihe|viidettä vaihetta]].

Sarjan tapahtumat sijoittuvat heti elokuvassa ''Avengers: Endgame'' nähtyjen vuoden 2012 vaihtoehtoisten tapahtumien jälkeen, mutta suurin osa sarjan muista tapahtumista sijoittuu ajan ja avaruuden ulkopuolelle, hahmojen matkustaessa myös useille eri aikakausille. Sarjan ensimmäisen tuotantokauden tapahtumat vaikuttavat ''Doctor Strange in the Multiverse of Madnessin'' tapahtumiin. Hän kuitenkin sanoi sarjan olevan ”valtavan tärkeä” ja ”luovan perustan” MCU:n tulevaisuudelle. Tämä sisältää [[Jonathan Majors]]in esiintymisen Jäljellä olevan roolissa, joka on variantti [[Kang Valloittaja]]sta, hahmosta, joka esiintyy elokuvassa ''Ant-Man and the Wasp: Quantumania''. [[Jaimie Alexander]] teki kreditoimattoman cameoesiintymisen aiemmista MCU-elokuvista tutussa [[Sif (sarjakuvahahmo)|Sifin]] roolissa. Thorin näyttelijä Chris Hemsworth teki kreditoimattoman esiintymisen Throgin, Thorin sammakkomaisen version, äänenä.

=== ''What If...?'' kausi 1 (2021) ===

[[Uatu|Seuraaja]] tutkii mitä olisi tapahtuisi, jos [[Marvel Cinematic Universe]]n asiat olisivat menneet toisin.

Maaliskuussa 2019 raportoitiin, että Disney+:aan oli tekeillä [[Marvel Comics]]in ''What If...?'' -sarjakuviin perustuva animaatiosarja. Sarjan juoni ei vaikuttaisi Marvel Cinematic Universeen mitenkään, mutta jokainen jakso tutkisi yhtä sen historian merkittävistä tapahtumista ja useat elokuvista tutut näyttelijät ääninäyttelisivät hahmojaan sarjassa. Sarjan pääosassa on [[Jeffrey Wright]], joka ääninäyttelee sarjan kertojana toimivaa Seuraajaa, monien elokuvissa esiintyneiden näyttelijöiden ääninäytellessä hahmojaan. Repliikkien nauhoitukset alkoivat elokuussa 2019, [[A. C. Bradley (käsikirjoittaja)|A. C. Bradleyn]] toimiessa sarjan pääkäsikirjoittajana ja [[Bryan Andrews]]in ohjatessa sarjan jaksot. Koronaviruksen aikana sarjan tuotantoa jatkettiin etänä, kun taas studiotyö keskeytettiin. ''What If...?'':n ensimmäinen tuotantokausi koostuu yhdeksästä jaksosta, joista ensimmäinen julkaistiin 11. elokuuta 2021 ja loput viikoittain 6. lokakuuta 2021 asti. Toinen tuotantokausi julkaistiin joulukuussa 2023, kun taas kolmas ja viimeinen tuotantokausi julkaistiin joulukuussa 2024, molempien ollessa osa MCU:n viidettä vaihetta.

''What If...?'':n tapahtumat sijoittuvat ''Lokin'' ensimmäisen tuotantokauden tapahtumien jälkeen, tutkien multiversumiin ilmestyneitä aikajanahaaroja. Monet elokuvien näyttelijöistä palasivat ääninäyttelemään hahmojaan.

=== ''Hawkeye'' (2021) ===

[[Joulu]]n viettoon perheensä kanssa valmistautuva [[Haukansilmä (sarjakuvahahmo)|Clint Barton]] kohtaa [[Haukansilmä (Kate Bishop)|Kate Bishopin]] kanssa Bartonin vanhoja vihollisia ajalta, kun hän oli [[Ronin (sarjakuvahahmo)|Ronin]].

Huhtikuussa 2019 raportoitiin, että [[Jeremy Renner]]in näyttelemään Clint Bartoniin / Haukansilmään keskittyvä minisarja oli tekeillä. Sarjan juonen on kerrottu keskittyvän Bartonin yritykseen kouluttaa Kate Bishopista uusi Haukansilmä. Sarja julkistettiin virallisesti vuoden 2019 [[San Diego Comic-Con International]]issa, [[Jonathan Igla]]n toimiessa sarjan pääkäsikirjoittajana. [[Hailee Steinfeld]] oli siihen aikaan harkittuna Bishopin näyttelijäksi, ja hänen roolivalintansa vahvistettiin joulukuussa 2020. Kuvaukset alkoivat New Yorkissa joulukuussa 2020, [[Bert ja Bertie|Bertin ja Bertien]] ohjaatessa puolet sarjat jaksoista ja [[Rhys Thomas (ohjaaja)|Rhys Thomasin]] ohjatessa loput. Sarjaa kuvattiin myös Trilith Studiosin tiloissa Atlantanssa. Kuvaukset päättyivät huhtikuussa 2021. ''Hawkeye'' koostuu kuudesta jaksosta, joista kaksi ensimmäistä julkaistiin 24. marraskuuta 2021 ja loput viikoittain 22. joulukuuta 2021 asti. Sarjalle tehtiin spin-off -sarja ''[[Echo (minisarja)|Echo]]'', jossa [[Alaqua Cox]] palaa [[Kaiku (sarjakuvahahmo)|Maya Lopezin / Kaiun]] rooliin ja joka julkaistiin tammikuussa 2024, osana MCU:n viidettä vaihetta.

Sarjan tapahtumat sijoittuvat joulun aikaan vuosi ''Avengers: Endgamen'' tapahtumien jälkeen. [[Florence Pugh]] palasi [[Musta Leski (Yelena Belova)|Yelena Belovan]] rooliin elokuvasta ''Black Widow'', ja [[Linda Cardellini]] palasi Bartonin vaimon Lauran rooliin edellisistä MCU-elokuvista. Lisäksi [[Vincent D’Onofrio]] palasi Marvel Televisionin [[Netflix]]-sarjasta ''[[Daredevil (televisiosarja)|Daredevil]]'' (2015–2018) näyttelemään [[Kingpin (sarjakuvahahmo)|Wilson Fiskiä / Kingpiniä]].

=== ''Moon Knight'' (2022) ===

[[Dissosiatiivinen identiteettihäiriö|Dissosiatiivisesta identiteettihäiriöstä]] kärsivä [[Kuuritari|Marc Spector]] päätyy muiden identiteettiensä kanssa tutkimaan egyptiläisjumaliin liittyvää vaarallista mysteeriä.

Vuoden 2019 D23 Expo -messuilla Marvel Studios paljasti [[Kuuritari|Marc Spectoriin / Kuuritariin]] keskittyvän minisarjan olevan kehityksessä. Marraskuussa 2019 [[Jeremy Slater]]in paljastettiin toimivan sarjan pääkäsikirjoittajana. Lokakuussa 2020 [[Oscar Isaac]] osallistui neuvotteluihin pääosan esittämisestä ja hänen roolivalintansa vahvistettiin tammikuussa 2021. Kuvaukset alkoivat [[Budapest]]issä huhtikuussa 2021, [[Mohamed Diab]]in ohjatessa suuren osan sarjan jaksoista, ja [[Justin Benson ja Aaron Moorhead|Justin Bensonin ja Aaron Moorhead]]in ohjatessa loput. Kuvaukset sijoittuivat myös [[Jordania]]an ja [[Atlanta]]an sekä päättyivät lokakuussa 2021. ''Moon Knight'' koostuu kuudesta jaksosta, joista ensimmäinen julkaistiin 30. maaliskuuta 2022 ja loput viikoittain 4. toukokuuta 2021 asti.

Sarjan tapahtumat sijoittuvat ''Hawkeyen'' tapahtumien jälkeen, vuoden 2025 alkuun.

=== ''Ms. Marvel'' (2022) ===

16-vuotias supersankareiden fani [[Neiti Ihme (Kamala Khan)|Kamala Khan]] yrittää sopeutua sekä [[muslimi]]yhteisöönsä että kouluunsa. Mutta saatuaan itsekin supervoimat, hänen elämästään tulee yhä vaikeampaa.

Vuoden 2019 D23 Expo -messuilla Marvel Studios paljasti Kamala Khaniin / Neiti Ihmeeseen keskittyvän minisarjan olevan kehityksessä, Bisha K. Alin toimiessa sarjan pääkäsikirjoittajana. Syyskuussa 2020 [[Iman Vellani]] valittiin pääosan esittäjäksi. Kuvaukset alkoivat marraskuussa 2020, Trilith Studiosin tiloissa, Atlantassa, [[Adil El Arbi ja Bilall Fallah|Adil El Arbin, Bilall Fallahin]], [[Meera Menon]]in ja [[Sharmeen Obaid-Chinoy]]n ohjatessa sarjan jaksot. Kuvaukset sijoittuivat myös [[New Jersey]]yn ja päättyivät [[Thaimaa]]ssa 2021. ''Ms. Marvel'' koostuu kuudesta jaksosta, joista ensimmäinen julkaistaan 8. kesäkuuta 2022 ja loput viikoittain 13. heinäkuuta 2021 asti.

Sarjan tapahtumat johdattavat kaksi vuotta ''Endgamen'' jälkeen ja johdattavat ''[[The Marvels]]in'' (2023), jossa Kamala myös esiintyy, tapahtumiin. Elokuvissa ''[[Spider-Man: Homecoming]]'' (2017) ja ''Spider-Man: No Way Home'' esiintynyt [[Damage Control#Marvel Cinematic Universe|Yhdysvaltain vahingonhallintaosasto]] (DODC) esiintyy myös sarjassa, [[Arian Moayed]]in palatessa ''No Way Homesta'' näyttelemään agentti P. Clearyä. Larson tekee päätösjakson lopussa cameon Carol Danversinä / Kapteeni Ihmeenä.

=== ''She-Hulk: Attorney at Law'' (2022) ===

Asianajaja [[Hulktar|Jennifer Waltersista]] tulee vihreä ja suurikokoinen supersankari Hulktar, mikä johtaa hänen tulemiseensa superihmisten lakiosaston keulakuvaksi.

Vuoden 2019 D23 Expo -messuilla Marvel Studios paljasti Hulktariin keskittyvän minisarjan olevan kehityksessä. Marraskuussa 2019 [[Jessica Gao]]n paljastettiin toimivan sarjan pääkäsikirjoittajana. Syyskuussa 2020 [[Tatiana Maslany]] valittiin pääosan esittäjäksi. Kuvaukset alkoivat Los Angelesissa ja Trilith Studiosin tiloissa, Atlantassa, huhtikuussa 2021, [[Kat Coiro]]n ja [[Anu Valia]]n ohjatessa sarjan jaksot. Kuvaukset päättyivät elokuussa 2021. ''She-Hulk: Attorney at Law'' koostuu yhdeksästä jaksosta, joista ensimmäinen julkaistiin 18. elokuuta 2022 ja loput viikoittain 13. lokakuuta 2022 asti.

Sarjan tapahtumat alkavat jonkin aikaa ''Shang-Chi and the Legend of the Ten Ringsin'' tapahtumien jälkeen. Mark Ruffalo, Tim Roth, Benedict Wong ja Charlie Cox palasivat aiemmista MCU-medioista näyttelemään Bruce Banneriä / Hulkia, Emil Blonskya / Kuvotusta, Wongia, ja Matt Murdockia / Daredeviliä.

== Televisiospesiaalit ==
Molemmat neljännen vaiheen spesiaalit julkaistiin Disney+:aan ja markkinoitiin ”[[Marvel Studios Special Presentations]]” -bannerilla.
<section begin=Televisiospesiaalit />
<section end=Televisiospesiaalit />

=== ''Werewolf by Night'' (2022) ===


Joukko hirviönmetsästäjiä kokoontuu johtajansa kuoltua Bloodstonen kartanoon kilpailemaan voimakkaasta pyhäinjäännöksestä, mutta kohtaavat siellä vaarallisen hirviön.

Elokuussa 2021 Marvel Studios oli kehittämässä [[halloween]]-televisiospesiaalia Disney+:aan. Sen raportoitiin keskittyvän Ihmissuteen yössä. [[Gael García Bernal]] valittiin marraskuussa [[Ihmissusi yössä|Jack Russellin / Ihmissuden yössä]] esittäjäksi. Kuvaukset alkoivat Trilith Studiosin tiloissa, [[Atlanta]]ssa, maaliskuussa 2022, ja päättyivät huhtikuun 2022 lopussa, Peter Cameronin ja Heather Quinnin käsikirjoittaessa spesiaalin, ja [[Michael Giacchino]]n ohjatessa sen. Spesiaali julkistettiin virallisesti syyskuussa 2022 nimellä ''Werewolf by Night'', ja se julkaistiin 7. lokakuuta 2022.

Spesiaalin tapahtumien tarkkaa sijoittumista MCU:n aikajanaan ei ole määritelty. Giacchinolla on kuitenkin ”tietynlainen ajatus” siitä miten spesiaali sopii siihen, vaikka ei ole keskustellut asiasta Marvel Studiosin kanssa.

=== ''The Guardians of the Galaxy Holiday Special'' (2022) ===

Galaksin Vartijat päättävät piristämää Peter Quilliä järjestämällä tälle unohtumattoman joulun ja löytämällä hänelle Maasta täydellisen joululahjan.

Joulukuussa 2020 Disneyn Investor Day -tapahtumassa paljastettiin, että [[James Gunn (ohjaaja)|James Gunn]] kehittelee ''Guardians of the Galaxystä'' Disney+:aan julkaistavaksi ''Guardians of the Galaxy'' -aiheista jouluspesiaalia, elokuvien päänäyttelijöiden palatessa rooleihinsa. Spesiaalin kuvaukset alkoivat helmikuussa 2022 ja päättyivät huhtikuussa 2022, ''[[Guardians of the Galaxy Vol. 3]]'':n (2023) kuvausten aikana. ''The Guardians of the Galaxy Holiday Special'' julkaistiin 25. marraskuuta 2022.

Spesiaalin tapahtumat sijoittuvat ''in'' (2022) ja ''Guardians of the Galaxy Vol. 3'':n välille.

== Lyhytelokuvat ==
=== ''I Am Groot'' kausi 1 (2022) ===


Jokainen lyhytelokuva seuraa [[Groot|pikku-Grootiin]] seikkailuja, kun hän kasvaa ja joutuu ongelmiin epätavallisten olentojen kanssa.

Joulukuussa 2020 Disneyn Investor Day -tapahtumassa paljastettiin, että Disney+:aan on tekeillä pikku-Grootiin keskittyvä sarja lyhytanimaatioita. Lyhytelokuvien tuotanto alkoi elokuussa 2021, [[Kirsten Lepore]]n ohjatessa ja käsikirjoittaessa ne, ''I Am Grootin'' ensimmäinen tuotantokausi koostui viidestä lyhytelokuvasta, jotka julkaistiin Disney+:aan 10. elokuuta 2022. Toisen tuotantokauden lyhytelokuvat tullaan julkaisemaan syyskuussa 2023, osana MCU:n viidettä vaihetta.

''I Am Grootin'' lyhytelokuvista yksi sijoittuu ''[[Guardians of the Galaxy]]n'' (2014) sekä ''Guardians of the Galaxy Vol. 2'':n väliin ja loput ''Vol. 2'':n lopun ja sen lopputekstikohtauksen väliin. Cooper palasi sarjassa ääninäyttelemään [[Rocket (sarjakuvahahmo)|Rocketia]].

== Näyttelijät ja hahmot ==


**Lyhenteiden merkitykset*'
*Harmaa laatikko tarkoittaa, että hahmon ei ainakaan toistaiseksi tiedetä esiintyvän elokuvassa.
*<sup>C</sup> tarkoittaa kreditoimatonta [[cameorooli]]a.
*<sup>G</sup> tarkoittaa vierailevaa esiintymistä.
*<sup>V</sup> tarkoittaa ääniroolia.


== Vastaanotto ==
=== Budjetit ja tuotot ===


===Arvostelut===
====Elokuvat====


====Televisiosarjat====


====Televisiospesiaalit====


====Lyhytelokuvat====


== Muut mediat ==
=== *Marvel Studios: Legends* kausi 1 (2021–2022) ===

Sarja julkistettiin joulukuussa 2020 ja sen kerrottiin kertovan sankareiden, roistojen tai esineiden merkittävimpiä hetkiä ajalta Marvel Cinematic Universessa ajalta ennen neljännen, viidennen ja kuudennen vaiheen elokuvia tai televisiosarjoja. *Marvel Studios: Legends* alkoi Disney+:ssa 8. tammikuuta 2021. Neljännen vaiheen jaksot keskittyvät Wanda Maximoffiin, Visioniin, Haukkaan, Talvisotilaaseen, Helmut Zemoon, Sharon Carteriin, Lokiin, Tesseraktiin, Mustaan Leskeen, [[Peggy Carter]]iin, [[Kostajat]]-hankkeeseen, Ravagereihin, Kymmeneen Renkaaseen, Haukansilmään, Tohtori Outoon, Wongiin, Purppuranoitaan, Thoriin, Jane Fosteriin, [[Valkyyria (sarjakuvahahmo)|Valkyyriaan]], [[Hulk|Bruce Banneriin]], T’Challaan, Shuriin, [[Dora Milaje]]n jäseniin, Draxiin ja Mantikseen, kerraten näiden merkittävimmät vaiheet näiden esiintymisiä omissa Disney+-sarjoissa ja elokuvissa. Draxiin ja Mantikseen keskittyvät jaksot poistettiin pian julkaisunsa jälkeen, koska ne sisälsivät *The Guardians of the Galaxy Holiday Specialiin* liityviä juonipaljastuksia, mutta ne palautettiin myöhemmin takaisin. *Legendsin* toinen tuotantokausi taas keskittyy MCU:n viidenteen vaiheeseen.

=== *Marvel Studios: Assembled* (2021–2023) ===

Helmikuussa 2021 julkistettiin dokumenttisarja *Marvel Studios: Assembled*. Jokainen sen jaksoista keskittyy yhteen MCU:n elokuvaan tai televisiosarjaan ja kurkistaa näyttelijöiden sekä muun tuotantoryhmän kulissien taakse. Dokumenttisarja alkoi 12. maaliskuuta, kun *WandaVisionin* kulissien taakse kurkistava spesiaali julkaistiin. Myös *The Falcon and the Winter Soldier*, *Lokin* ensimmäinen tuotantokausi, *Black Widow*, *What If...?*:n ensimmäinen tuotantokausi, *Shang-Chi and the Legend of the Ten Rings*, *Hawkeye*, *Eternals*, *Moon Knight*, *Doctor Strange in the Multiverse of Madness*, *Ms. Marvel*, *Thor: Love and Thunder*, *She-Hulk: Attorney at Law*, ja *Black Panther: Wakanda Forever* saivat omat dokumenttispesiaalinsa.

*Werewolf by Nightista* julkaistiin 4. marraskuuta 2022 itsenäinen dokumenttispesiaali nimeltä *Director by Night'', jonka markkinoitiin olevan yksi ”Marvel Studios Special Presentations” -spesiaaleista.

## Huomioita

## Lähteet